
1.  Asjaolud ja menetluse käik
22.03.2013. a esitas AS Olympic Casino Eesti (äriregistri  kood  10011039, asukoht Pronksi 19, Tallinn)  Narva Linnavalitsusele  taotluse nõusoleku saamiseks toto  mängukoha tegevuse alustamiseks Narvas aadressil Tallinna mnt 19c alates 01.07.2013. a kuni korraldusloa HKL000087 lõppemiseni 30.06.2033. a. 

Üleviidav mänguautomaadikasiino on avatud ööpäevaringselt ehk 24h. 

Planeeritavaks kasiino tegevuskohaks on kaubanduskeskuse „Fama” ruumid. Taotleja esitas kõik nõusoleku esitamiseks vajalikud andmed ja dokumendid kooskõlas hasartmänguseaduse § 27 lg  2. 

Vastavalt hasartmänguseaduse § 27 lõikele 1 linnavalitsus otsustab kirjaliku nõusoleku andmise õnnemängu, toto või osavusmängu mängukoha avamiseks konkreetsel aadressil. Nõusolek võib olla antud kuni 20 aastaks.
Taotluses esitatud andmetes ja taotlusele lisatud dokumentides ei esine nõusoleku andmisest keeldumise aluseid, mis on sätestatud hasartmänguseaduse § 27 lg  4.

2.  Õiguslikud alused
Lähtudes hasartmänguseaduse § 27 lõigete 1, 2 ja 4 sätetest on Narva Linnavalitsusel kaalutlusõigus otsustada nõusoleku andmist õnnemängu, toto või osavusmängu mängukoha avamiseks ja puuduvad asjaolud, mis võimaldavad keelduda nõusoleku andmisest. 

3.  Otsus

 

3.1. Anda  AS-le  Olympic Casino Eesti (äriregistri  kood  10011039, asukoht Pronksi 19, Tallinn)  nõusolek  toto  mängukoha  tegevuseks  Narvas  aadressil Tallinna mnt 19c alates 01.07.2013. a kuni korraldusloa HKL000087 lõppemiseni 30.06.2033. a. 

4.      Rakendussätted

 

4.1 Narva Linnakantseleil teha korraldus taotlejale teatavaks.

4.2  Korraldus jõustub seaduses sätestatud korras.

4.3 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

